માનવમિત્ર, મુંબઈ : મહારાષ્ટ્રમાં મરાઠા સમુદાય અનામતની માંગ સાથે ચાલી રહેલ રાજ્યવ્યાપી આંદોલન હિંસક થઇ રહ્યું છે. પ્રદર્શનકારીઓનાં પથ્થરમારાથી એક કોન્સ્ટેબલનું મૃત્યુ થયું હતું તેમજ અન્ય નવ લોકો ઘાયલ થયા હતા.આજે મરાઠી ક્રાંતિ મોરચાએ મુંબઈ બંધનો કોલ આપ્યો છે તેની અસર પણ જોવા મળી છે. આજે સવારે કેટલાક વિસ્તારોમાં મુંબઈની બેસ્ટ બસો પર પથ્થરમારો કરવામાં આવ્યો હતો જેમાં ઘણા લોકો ઘાયલ પણ થયા છે.